অভ্র কী-বোর্ড
উইন্ডোজে ইউনিকোড ভিত্তিক বাংলা লেখার জন্য ২০০৩ সালের ২৬শে মার্চ অভ্র কীবোর্ড সফটওয়্যারটি আবির্ভূত হয়। এটার সাহায্যে বাংলা লিপি ব্যবহার করে এমন সব ভাষাতেই টাইপ করা যায়। এ ধরনের ভাষার মধ্যে অসমীয়া ভাষা অন্যতম। মেহদী হাসান খান নামে ময়মনসিংহ মেডিকেল কলেজের একজন ছাত্র ২০০৩ সালে অভ্র কীবোর্ড তৈরির কাজ শুরু করেন। তিনি এটি সর্বপ্রথম তৈরি করেছিলেন ভিজুয়াল বেসিক প্রোগ্রামিং ভাষা দিয়ে, পরবর্তীতে তিনি তা ডেলফিতে ভাষান্তর করেন। এই সফটওয়্যারটির লিনাক্স সংস্করণ লেখা হয়েছে সি++ প্রোগ্রামিং ভাষায়। পরবর্তীতে রিফাত-উন-নবী, তানবিন ইসলাম সিয়াম, রাইয়ান কামাল, শাবাব মুস্তফা, ওমর ওসমান, সারিম খান এবং নিপুন হক এই সফটওয়্যারের উন্নয়নের সাথে যুক্ত হন।
আ ক্লকওয়ার্ক অরেঞ্জ (উপন্যাস)
আ ক্লকওয়ার্ক অরেঞ্জ (ইংরেজি ভাষায়: A Clockwork Orange) অ্যান্থনি বার্জেস রচিত উপন্যাস যা ১৯৬২ সালে প্রকাশিত হয়। ১৯৭১ সালে এই উপন্যাসের উপর ভিত্তি করে স্ট্যানলি কুবরিক তার বিখ্যাত আ ক্লকওয়ার্ক অরেঞ্জ ছবিটি নির্মাণ করেন। টাইম সাময়িকী এই উপন্যাসকে ১৯২৩ থেকে ২০০৫ সালের মধ্যে প্রকাশিত সেরা ১০০ ইংরেজি উপন্যাসের তালিকায় সংযুক্ত করেছে।